Diari Oficial de la Generalitat Valenciana


Sumari del DOGV 3398, del 22-12-1998 (1998/10628)

Informació pública de l'aprovació i adjudicació del Programa per al Desenvolupament de la Unitat d'Execució dels Carrers de Begonya, Romeral i En Projecte (Ronda-1).
---------------------------------------------------------------------------------------------------------------------------------------------------------------------

### Dades del document

Número de DOGV
:   3398

Data del DOGV
:   22-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10331


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació i adjudicació del Programa per al Desenvolupament de la Unitat d'Execució dels Carrers de Begonya, Romeral i En Projecte (Ronda-1). [1998/M10651]
  
El senyor José María Ángel Batalla, alcalde president de l'Ajuntament de l'Eliana, fa saber:
  
Que el Ple de l'Ajuntament, en sessió celebrada el dia 22 de desembre de 1997, va adoptar entre altres el següent acord:
  
Primer
  
La gestió indirecta del programa, sent-ne l'urbanitzador l'entitat mercantil Proyectos y Contratas Valencianas, SL.
  
Segon
  
Adjudicar i aprovar el Programa per al Desenvolupament de la Unitat d'Execució dels Carrers de Begonya, Romeral i En Projecte (Ronda 1), expedient 4/1996, amb la condició que en el termini d'un mes, oferisca i l'Ajuntament accepte sistema legal que permeta dotar de la condició de solar totes les parcel·les incloses en la delimitació que haurà d'adaptar-se a les exigències de l'informe tècnico de l'enginyer municipal, i a més requerirà un conveni amb la propietat, per compra, reconeixement d'aprofitament en una futura unitat, o de qualsevol altra manera que pacten. En el supòsit que es requerisca la redelimitació de la unitat sense el consentiment dels afectats, l'acord quedarà sense efecte ja que es produiria indefensió si aquest es mantinguera.
  
Açò és, fins a la rectificació de la condició anterior, de la qual els tècnics municipals hauran d'emetre un informe favorable, i que haurà de ser objecte d'acord plenari, el present acord manca de qualsevol efecte. Transcorregut el termini d'un mes sense que aquest es formalitze, quedarà sense efecte sense més tràmit.
  
Tercer
  
Així mateix, el programa queda condicionat a:
  
a) L'àmbit de la unitat haurà de complir l'informe de l'enginyer municipal que s'assumeix íntegrament.
  
b) El projecte d'urbanització que es presente en el seu dia, haurà de recollir o complir les següents consideracions:
  
Les canonades d'aigua potable seran de fosa dúctil, fibrocement o polietilé i s'hauran de respectar els criteris de disseny que establisca el concessionari municipal del servei pel que fa al traçat, les seccions i la disposició d'elements de tall. Es disposarà d'hidrants d'acord amb la normativa vigent.
  
La xarxa de baixa tensió es projectarà d'acord amb les especificacions que establisca la companyia Iberdrola per al subministrament a les parcel·les incloses en la delimitació. Caldrà indicar-hi el traçat de les xarxes existents i el seu possible desviament.
  
Caldrà indicar-hi el traçat i les característiques de les xarxes de mitjana tensió fins als punts de presa així com les ubicacions i característiques dels centres de transformació, tot això d'acord amab les previsions i especificacions de la companyia Iberdrola.
  
Per tal d'harmonitzar els elements d'enllumenat públic amb els existents en les proximitats i els que es disposen en la futura ronda Est, es considera convenient disposar en aquesta última columnes de 10 metres d'altura de poliéster reforçat amb fibra de vidre amb lluminària tipus Modula o similar tancada amb cubeta de policarbonat per a làmpara de vapor de sodi d'alta pressió. En la resta de vials disposaran de columnes o suports de 7 metres d'altura amb lluminària i suports similars als existents. Es comprovarà que en els punts de connexió a la xarxa existent es disposa de les seccions adequades per a la potència que s'ha suportar.
  
Es projectarà la xarxa de telefonia d'acord amb les condicions que establisca la companyia Telefónica de España pel que fa al traçat per a la seua posterior utilització.
  
S'hauran d'indicar els serveis existents en la zona, especialment en allò referent a la xarxa de séquies i la seua possible reposició.
  
c) En el conveni urbanístic a firmar amb l'Ajuntament, en el termini de 10 dies des que es tinguen per complides les condicions anteriors, mitjançant la seua acceptació per acord del Ple, es faran constar les següents especificacions:
  
- Que el projecte de reparcel·lació es presentarà en el termini de tres mesos a comptar des de la publicació de l'acord d'adjudicació.
  
- Que l'urbanitzador s'encarregarà d'inscriure el projecte de reparcel·lació.
  
- La necessitat de garantir la totalitat de l'obra urbanitzadora en el projecte de reparcel·lació mitjançant càrregues reals sobre les parcel·les adjudicades.
  
- Que l'aval es presentarà a la firma del conveni per valor del 7% del preu adjudicat i que no es podrà retirar fins que trancórrega un any des que l'Ajuntament reba les obres d'urbanització (termini de garantia).
  
- La subcontractació haurà de comunicar-se prèviament a l'administració, i s'entendrà que no existeix cap inconvenient si transcorre un termini de 15 dies sense denegació expressa.
  
- El preu d'adjudicació és de trenta-sis milions cent setanta-nou mil dues-centes setanta-una pessetes (10.617.693 PTA), tret dels supòsits establits legalment.
  
- S'accepten els criteris imposats al projecte d'urbanització mitjançant l'informe de l'enginyer municipal.
  
- Les obres s'iniciaran al mes següent de l'aprovació del projecte de reparcel·lació, i s'hauran d'acabar en el termini de 10 mesos des de l'inici.
  
Per a una major claredat aquest Ajuntament redactarà el text definitiu del conveni, prevalent el contingut dels informes tècnics (que s'accepten i assumeixen íntegrament) sobre el recollit en la redacció dels diferents documents del programa.
  
Quart
  
Una vegada complits els anteriors condicionants i subscrit el conveni urbanístic s'haurà de comunicar a la Conselleria d'Obres Públiques, Urbanisme i Transports l'aprovació d'aquest programa, per a inscriure'l en el Registre de Programes i Agrupacions d'Interés Urbanístic, de la Generalitat Valenciana; serà improcedent publicar la seua aprovació definitiva fins que no hi haja una còpia diligenciada del programa en la conselleria competent.
  
Cinqué
  
La publicació de l'edicte informatiu de l'aprovació i adjudicació del programa en el Butlletí Oficial de la Província i en el Diari Oficial de la Comunitat Valenciana, per a una major garantia, i s'encarregarà l'urbanitzador d'aquesta publicació.
  
Sisé
  
Notificar a tots els interessats aquest acord.
  
Seté
  
Facultar l'alcalde president per a la firma del conveni, així com de qualsevol altre acte que siga necessari per a fer efectiu aquest acord.
  
Vuité
  
Declarar la innecessitat de l'expedició de cèdula d'urbanització.
  
Alhora es fa saber que, en sessió plenària celebrada el dia 30 de juliol de 1998, es donaren per complides les condicions establides per l'acord de data 22 de desembre de 1997, adquirint aquest plena eficàcia, i aprovant a més la redacció definitiva de l'esborrany de conveni com a document integrant del programa, en la redacció donada pels serveis municipals, en compliment de l'acord plenari de data 22 de desembre de 1997.